Noverint universi presentes pariter et futuri, quod nos Paias, prior de Grazac, per nos et per omnes successores nostros priores ejusdem loci, amore Dei, liberaliter donamus et concedimus tibi Poncio Palais victum tuum q[u]amdiu vixeris in domo de Grazac, et amplius donamus tibi dicto Poncio et infantibus tuis in perpetuum, pro utilitate dicte domus, bailiam de Grazac, per nos et per omnes successores nostros; et insuper promittimus tibi dicto Poncio stipulanti et tuis infantibus, nos predictam donationem semper in pace tenere tibi et tuis heredibus, et nunquam contra venire aliquo tempore, vel aliquo jure canonico vel civili, scripto vel non scripto, nec aliquis nomine nostro ingenio vel mandato, et propter hoc donamus tibi et heredibus tuis fidejussores: Hugonem de Salsac, Poncium de Lapte et Jarentonem de Lapte, milites, pro nobis et pro dicta domo de Grazac. Ad hoc nos predicti Hugo, et Poncius, et Jarento constituimus nos fidejussores tibi dicto Poncio Palai et tuis infantibus, pro omnibus attendendis et servandis et in pace tenendis, que liquet dictum priorem pro se et pro domo de Grasac tibi et tuis infantibus superius promississe. Et in hoc renunciamus epistole divi Adriani et nove constitutioni. Ego vero dictus Poncius, gratis et humiliter accipiens supradicta, feci hominium jam dicto priori et domui de Grazac. Actum anno Domini Mº IIcxxº nono, mense febroarii, presentibus testibus P., priore de Roseriis, Cussonello, capellano d’Estivaleillas, Mauricio de Glavenas, Bodo, capellano de Lapte, I. monaco, Stephano Vacher, Jarentone de Lapte, Guichardo, Po[ncio] Gras, P. Bruni, W. de Salsac, P. Wi., G. de Fores, Jo. Albes, Bo. de Fores, G. Boier, Juliano Boier, Rufo d’Estivaleillas, et Joves de Roseriis, Nicholao (?) de Salsac, Ham. et filio ejus, Bo. de Laval, Abril, Hugone, filio St. Boer, J. Picart, W. Picart, Du[ranno] de Roseriis. In cujus rei testimonium et perpetuam firmitatem, nos, Paias, dictus prior de Grazac, presentem cartam tradimus tibi dicto Po[ncio] Palai, sigilli nostri munimine roboratam.